"அதைப்பற்றி எனக்கு ஒன்றும் தெரியாது, ஐயா!"  ஆழ்வார்க்கடியான், "தம்பி! கொஞ்சம் பொறுமையாயிரு! நான் போய் இளவரசரிடம் சொல்லி உன்னையும் அழைத்து வருவதற்கு ஏற்பாடு செய்கிறேன்" என்றான்.  "வைஷ்ணவரே! நான் கொண்டு வந்திருக்கும் செய்தி மிக முக்கியமானது, மிக அவசரமானது என்று உமக்குத் தெரியாதா?"  "அந்த ஓலையை என்னிடம் கொடு; நான் கொடுத்து விடுகிறேன்."  "அது முடியாது."  "அப்படியானால் கொஞ்சம் பொறுத்திரு, வேறு வழி இல்லை!"  "வேறு வழி இல்லையா?"  "இல்லவே இல்லை!" 